CELEX: 32018R1646
Language: sl
Date: 2018-07-13 00:00:00
Title: Delegirana uredba Komisije (EU) 2018/1646 z dne 13. julija 2018 o dopolnitvi Uredbe (EU) 2016/1011 Evropskega parlamenta in Sveta v zvezi z regulativnimi tehničnimi standardi za informacije, ki se navedejo v vlogi za dovoljenje in v vlogi za registracijo (Besedilo velja za EGP.)

5.11.2018   
               
               
                  SL
               
               
                  Uradni list Evropske unije
               
               
                  L 274/43
               
            
         DELEGIRANA UREDBA KOMISIJE (EU) 2018/1646
         z dne 13. julija 2018
         o dopolnitvi Uredbe (EU) 2016/1011 Evropskega parlamenta in Sveta v zvezi z regulativnimi tehničnimi standardi za informacije, ki se navedejo v vlogi za dovoljenje in v vlogi za registracijo
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1011 Evropskega parlamenta in Sveta z dne 8. junija 2016 o indeksih, ki se uporabljajo kot referenčne vrednosti v finančnih instrumentih in finančnih pogodbah ali za merjenje uspešnosti investicijskih skladov, in spremembi direktiv 2008/48/ES in 2014/17/EU ter Uredbe (EU) 596/2014 (1) in zlasti člena 34(8) Uredbe,
         ob upoštevanju naslednjega:
         
                     (1)
                  
                  
                     V tej uredbi so določene informacije, ki bi jih moral prejeti pristojni organ z vlogo za dovoljenje ali registracijo upravljavca referenčne vrednosti, odvisno od značilnosti vložnika ali zagotovljenih referenčnih vrednosti, namenjenih za uporabo v Uniji. Ta specifikacija informacij, ki jih je treba navesti v vlogi za dovoljenje in v vlogi za registracijo, spodbuja skupen in skladen postopek po vsej Uniji.
                  
               
                     (2)
                  
                  
                     Za pristojni organ je pomembno, da prejme informacije, določene v tej uredbi, da lahko oceni, ali ureditve, ki jih vzpostavi vložnik vloge za dovoljenje ali registracijo, izpolnjujejo zahteve iz Uredbe (EU) 2016/1011.
                  
               
                     (3)
                  
                  
                     Da bi pristojni organ lahko ocenil, ali bi kakršna koli navzkrižja interesov, ki izhajajo iz dejavnosti v zvezi z referenčnimi vrednostmi in poslovnih interesov lastnikov vložnika, lahko vplivala na neodvisnost vložnika pri izračunu referenčne vrednosti ter tako ogrozila točnost in celovitost referenčne vrednosti, bi bilo treba od vložnika zahtevati, da predloži informacije v zvezi z dejavnostmi svojih lastnikov ter o lastništvu svojih nadrejenih podjetij.
                  
               
                     (4)
                  
                  
                     Vložnik bi moral pri izračunu referenčne vrednosti predložiti informacije o sestavi, delovanju in neodvisnosti svojih upravnih organov, da bi pristojni organ lahko ocenil, ali struktura korporativnega upravljanja zagotavlja neodvisnost vložnika pri izračunu referenčne vrednosti ter izogibanje navzkrižju interesov in njihovo upravljanje.
                  
               
                     (5)
                  
                  
                     Vložnik bi moral v zvezi s svojo dejavnostjo zagotavljanja referenčne vrednosti ali skupin referenčnih vrednosti zagotoviti informacije o svojih politikah in postopkih v zvezi z odkrivanjem, upravljanjem, blaženjem in razkritjem navzkrižij interesov. Vložnik bi moral za ključne referenčne vrednosti zaradi njihove večje sistemske pomembnosti pristojnemu organu zagotoviti posodobljen seznam obstoječih navzkrižij interesov, skupaj z razlago, kako se ta upravljajo.
                  
               
                     (6)
                  
                  
                     Da se pristojnemu organu omogoči, da oceni primernost in trdnost strukture notranje kontrole ter okvira nadzora in odgovornosti, bi moral vložnik predložiti politike in postopke za spremljanje dejavnosti zagotavljanja referenčne vrednosti ali skupine referenčnih vrednosti. Te informacije so nujne, da lahko pristojni organi oceni, ali politike in postopki izpolnjujejo zahteve iz Uredbe (EU) 2016/1011.
                  
               
                     (7)
                  
                  
                     V vlogo bi morale biti vključene tudi informacije, s katerimi se pristojnemu organu dokaže, da so kontrole vhodnih podatkov, ki se uporabljajo za določitev referenčnih vrednosti, ki jih zagotovi vložnik, ustrezne za zagotovitev reprezentativnosti, točnosti in celovitosti takšnih podatkov, ter da ima metodologija, ki se uporablja za izračun referenčnih vrednosti, vse značilnosti, ki jih zahteva Uredba (EU) 2016/1011.
                  
               
                     (8)
                  
                  
                     Da pristojni organ lahko oceni, ali referenčna vrednost reprezentativno odraža gospodarsko stanje, ki naj bi ga merila, bi moral vložnik pristojnemu organu predložiti opis referenčne vrednosti ali skupine referenčnih vrednosti, ki jih zagotavlja ali namerava zagotavljati ter vrsto teh referenčnih vrednosti v skladu z določbami Uredbe (EU) 2016/1011. Vrsta, kateri referenčna vrednost pripada, se oceni po najboljšem vedenju vložnika ter bi morala biti predložena skupaj z navedbo virov uporabljenih podatkov, da se pristojnemu organu omogoči razumevanje zanesljivosti in izčrpnosti osnovnih informacij.
                  
               
                     (9)
                  
                  
                     Vsebino vloge za dovoljenje ali registracijo, kadar je vložnik fizična oseba, bi bilo treba določiti posebej, saj se organizacijska ureditev upravljavca precej razlikuje od strukture pravnih oseb.
                  
               
                     (10)
                  
                  
                     Ta uredba temelji na osnutkih regulativnih tehničnih standardov, ki jih je Evropski organ za vrednostne papirje in trge predložil Komisiji.
                  
               
                     (11)
                  
                  
                     Evropski organ za vrednostne papirje in trge je o osnutkih regulativnih tehničnih standardov, na katerih temelji ta uredba, opravil odprta javna posvetovanja, analiziral morebitne s tem povezane stroške in koristi ter zaprosil za mnenje interesno skupino za vrednostne papirje in trge, ustanovljeno v skladu s členom 37 Uredbe (EU) 1095/2010 Evropskega parlamenta in Sveta (2).
                  
               
                     (12)
                  
                  
                     Upravljavci bi morali imeti na voljo dovolj časa, da pripravijo vloge in zagotovijo skladnost z zahtevami te uredbe ter regulativnimi tehničnimi standardi iz Priloge. Ta uredba bi se zato morala začeti uporabljati dva meseca po njenem začetku veljavnosti –
                  
               SPREJELA NASLEDNJO UREDBO:
         
            Člen 1
            Splošne zahteve
            
               1.   Vloga v skladu s členom 34 Uredbe (EU) 2016/1011 vsebuje, kakor je ustrezno, informacije, ki vključujejo naslednje:
               
                           (a)
                        
                        
                           postavke, naštete v Prilogi I, kadar je vložnik pravna oseba, ki prosi za dovoljenje;
                        
                     
                           (b)
                        
                        
                           postavke, naštete v Prilogi II, kadar je vložnik pravna oseba, ki prosi za registracijo;
                        
                     
                           (c)
                        
                        
                           postavke, naštete v Prilogi I, kadar je vložnik fizična oseba, ki prosi za dovoljenje, razen informacij, naštetih v točkah (c), (f), (h) in (i) odstavka 1 Priloge I;
                        
                     
                           (d)
                        
                        
                           postavke, naštete v Prilogi II, kadar je vložnik fizična oseba, ki prosi za registracijo, razen informacij, naštetih v točkah (c), (f), (h) in (i) odstavka 1 Priloge II.
                        
                     
            
               2.   Vloga lahko vsebuje informacije na ravni skupine referenčnih vrednosti samo, kadar nobena izmed referenčnih vrednosti v skupini ni vključena na seznam ključnih referenčnih vrednosti, pripravljen v skladu s členom 20(1) Uredbe (EU) 2016/1011.
            
            
               3.   Kadar vložnik ne predloži katere koli izmed zahtevanih informacij, v vlogi razloži, zakaj ni predložil teh informacij.
            
            
               4.   Vložniku ni treba predložiti informacij, ki so naštete v točkah (f) do (j) odstavka 1 Priloge I oziroma Priloge II, če vložnika v državi članici že nadzoruje isti pristojni organ za druge dejavnosti razen za zagotavljanje referenčnih vrednosti.
            
         
         
            Člen 2
            Informacije, ki se zagotovijo za vrste referenčnih vrednosti
            
               1.   Vložnik lahko za vse nepomembne referenčne vrednosti, ki jih zagotavlja, predloži informacije, ki se zahtevajo v odstavku 6 Priloge I ali po potrebi odstavku 6 Priloge II v obliki povzetka.
            
            
               2.   Nenadzorovani subjekti, ki zagotavljajo ključne in pomembne referenčne vrednosti, predložijo informacije iz Priloge I.
            
            
               3.   Nadzorovani subjekti, ki zagotavljajo le neključne referenčne vrednosti, predložijo informacije, naštete v prvem stolpcu Priloge II.
            
            
               4.   Vložnik, ki zagotavlja le nepomembne referenčne vrednosti, predloži informacije, naštete v drugem stolpcu Priloge II.
            
            
               5.   Brez poseganja v odstavke 1 do 4 vložnik, ki zagotavlja samo referenčne vrednosti reguliranih podatkov, ne predloži informacij, ki so naštete v točkah 5(c), 6(a)(iii) in 6(a)(iv) Priloge I in Priloge II.
            
            
               6.   Vložnik, ki zagotavlja le referenčne obrestne mere, predloži informacije, naštete v prilogah k tej uredbi, ter navede, kako so izpolnjene posebne zahteve iz Priloge I k Uredbi (EU) 2016/1011, kadar se v skladu s členom 18 navedene uredbe določbe iz Priloge I k Uredbi (EU) 2016/1011 uporabljajo poleg ali namesto zahtev iz naslova II Uredbe (EU) 2016/1011.
            
            
               7.   Vložnik, ki zagotavlja le referenčne vrednosti za blago, predloži informacije, ki so naštete v Prilogi I k tej uredbi, če je nenadzorovani subjekt ali če zagotavlja ključne referenčne vrednosti. Če je nadzorovan subjekt in nobena izmed referenčnih vrednosti, ki jih zagotavlja, ni ključna referenčna vrednost, predloži informacije, ki so naštete v prvem stolpcu Priloge II. Vložnik navede, kako so izpolnjene zahteve iz Priloge II k Uredbi (EU) 2016/1011 za vse referenčne vrednosti za blago, za katere v skladu s členom 19 Uredbe (EU) 2016/1011 velja Priloga II namesto naslova II Uredbe (EU) 2016/1011.
            
         
         
            Člen 3
            Posebne informacije v zvezi s politikami in postopki
            
               1.   Vsi v vlogi navedeni politike in postopki vsebujejo ali so jim priloženi:
               
                           (a)
                        
                        
                           identiteto osebe ali oseb, ki so pristojne za odobritev in vzdrževanje politik in postopkov;
                        
                     
                           (b)
                        
                        
                           opis, kako se spremlja skladnost s politikami in postopki, ter identiteto oseb, pristojnih za to spremljanje;
                        
                     
                           (c)
                        
                        
                           opis ukrepov, ki se sprejmejo v primeru kršitve politik in postopkov;
                        
                     
            
               2.   Vložnik, ki je del skupine, lahko deluje v skladu z odstavkom 1, tako da predloži politike in postopke svoje skupine, kadar se nanašajo na zagotavljanje referenčnih vrednosti.
            
         
         
            Člen 4
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
            Uporablja se od 25. januarja 2019.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 13. julija 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 171, 29.6.2016, str. 1.
         
            (2)  Uredba (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (UL L 331, 15.12.2010, str. 84).
      
      
         
            PRILOGA I
            
               Informacije, ki jih je treba navesti v vlogi za dovoljenje v skladu s členom 34 Uredbe (EU) 2016/1011
            
            1.   SPLOŠNE INFORMACIJE
            
                        (a)
                     
                     
                        Polno ime vložnika in njegov identifikator pravnih subjektov (LEI).
                     
                  
                        (b)
                     
                     
                        Naslov pisarne v Evropski uniji.
                     
                  
                        (c)
                     
                     
                        Pravni status.
                     
                  
                        (d)
                     
                     
                        Spletna stran, če obstaja.
                     
                  
                        (e)
                     
                     
                        Pri kontaktnih osebah za vlogo:
                        
                                    (i)
                                 
                                 
                                    ime;
                                 
                              
                                    (ii)
                                 
                                 
                                    naziv;
                                 
                              
                                    (iii)
                                 
                                 
                                    naslov;
                                 
                              
                                    (iv)
                                 
                                 
                                    elektronski naslov;
                                 
                              
                                    (v)
                                 
                                 
                                    telefonska številka.
                                 
                              
                  
                        (f)
                     
                     
                        Kadar je vložnik nadzorovan subjekt, informacije o trenutnem statusu njegovega dovoljenja, vključno z dejavnostmi, za katere je pooblaščen, in njegovim zadevnim pristojnim organom v njegovi matični državi članici.
                     
                  
                        (g)
                     
                     
                        Opis dejavnosti vložnika v Evropski uniji, ne glede na to, ali zanje veljajo finančni predpisi, ki so pomembne za dejavnost zagotavljanja referenčnih vrednosti, skupaj z opisom, kje se te dejavnosti opravljajo.
                     
                  
                        (h)
                     
                     
                        Akt o ustanovitvi, statuti ali drugi ustanovitveni dokumenti.
                     
                  
                        (i)
                     
                     
                        Kadar je vložnik del skupine, struktura njegove skupine, skupaj z lastniško shemo, ki prikazuje povezave med vsemi nadrejenimi podjetji in podružnicami. Pri podjetjih in podružnicah, prikazanih v lastniški shemi, se navede polno ime, pravni status ter naslov registriranega sedeža in uprave.
                     
                  
                        (j)
                     
                     
                        Lastna izjava o dobrem imenu, vključno z morebitnimi podatki o vseh:
                        
                                    (i)
                                 
                                 
                                    disciplinskih postopkih zoper podjetje (razen če so bili opuščeni);
                                 
                              
                                    (ii)
                                 
                                 
                                    zavrnitvah dovoljenja ali registracije s strani finančnega organa;
                                 
                              
                                    (iii)
                                 
                                 
                                    odvzemih dovoljenja ali registracije s strani finančnega organa.
                                 
                              
                  
                        (k)
                     
                     
                        Število zagotovljenih referenčnih vrednosti.
                     
                  2.   ORGANIZACIJSKA STRUKTURA IN UPRAVLJANJE
            
                        (a)
                     
                     
                        Interna organizacijska struktura, in sicer upravni odbor, odbori višjega vodstva, funkcija nadzora in vsi ostali notranji organi, ki opravljajo pomembne vodstvene funkcije pri zagotavljanju referenčne vrednosti, vključno z njihovimi:
                        
                                    (i)
                                 
                                 
                                    pristojnostmi ali njihovim povzetkom; ter
                                 
                              
                                    (ii)
                                 
                                 
                                    upoštevanjem vseh kodeksov upravljanja ali podobnih določb.
                                 
                              
                  
                        (b)
                     
                     
                        Postopki, ki zagotavljajo, da imajo zaposleni pri upravljavcu in druge fizične osebe, katerih storitve so mu na voljo ali so pod njegovim nadzorom ter ki so neposredno vključene v zagotavljanje referenčne vrednosti, potrebne spretnosti, znanja in izkušnje za opravljanje nalog, ki so jim dodeljene, ter da jih opravljajo v skladu z določbami iz člena 4(7) Uredbe (EU) 2016/1011.
                     
                  
                        (c)
                     
                     
                        Število zaposlenih (za določen in nedoločen čas), ki so vključeni v zagotavljanje referenčne vrednosti.
                     
                  3.   NAVZKRIŽJE INTERESOV
            
                        (a)
                     
                     
                        Politike in postopki, ki obravnavajo:
                        
                                    (i)
                                 
                                 
                                    kako se odkrivajo, beležijo, upravljajo, blažijo, preprečujejo ali odpravljajo trenutna in morebitna navzkrižja interesov ter kako se bo to izvajalo v prihodnje;
                                 
                              
                                    (ii)
                                 
                                 
                                    specifične okoliščine, ki veljajo za vložnika ali določeno referenčno vrednost, ki jo zagotovi vložnik, v zvezi s katero bo najverjetneje prišlo do navzkrižij interesov, vključno s primeri, ko se v postopku določanja referenčne vrednosti uporabi strokovna presoja ali uveljavi diskrecijska pravica, ko je vložnik v isti skupini kot uporabnik referenčne vrednosti in ko je udeležen v tržnem ali gospodarskem stanju, katerega namerava meriti referenčna vrednost.
                                 
                              
                  
                        (b)
                     
                     
                        Za referenčno vrednost ali skupino referenčnih vrednosti seznam ugotovljenih pomembnih navzkrižij interesov, skupaj z zadevnimi ukrepi za blaženje. Za vsako ključno referenčno vrednost posodobljen popis dejanskih ali morebitnih navzkrižij interesov, skupaj z zadevnimi ukrepi za blaženje.
                     
                  
                        (c)
                     
                     
                        Struktura politike glede plačil, določitev meril, ki se uporabljajo za določitev plačila oseb, ki so neposredno ali posredno vključene v dejavnost zagotavljanja referenčnih vrednosti.
                     
                  4.   STRUKTURA NOTRANJE KONTROLE TER OKVIR NADZORA IN ODGOVORNOSTI
            
                        (a)
                     
                     
                        Politike in postopki za spremljanje dejavnosti zagotavljanja referenčne vrednosti ali skupine referenčnih vrednosti, vključno s tistimi, ki so povezani s:
                        
                                    (i)
                                 
                                 
                                    sistemi informacijskih tehnologij;
                                 
                              
                                    (ii)
                                 
                                 
                                    obvladovanjem tveganja, skupaj z začrtanjem tveganj, ki se lahko pojavijo in ki lahko vplivajo na točnost, celovitost in reprezentativnost zagotovljene referenčne vrednosti ali neprekinjenost dejavnosti zagotavljanja teh vrednosti, skupaj z zadevnimi ukrepi blaženja;
                                 
                              
                                    (iii)
                                 
                                 
                                    ustanovitvijo, vlogo in delovanjem funkcije nadzora, kot je opisana v členu 5 Uredbe (EU) 2016/1011 in podrobneje opredeljena v regulativnih tehničnih standardih, sprejetih v skladu s členom 5(5) Uredbe (EU) 2016/1011 (1), vključno s postopki za imenovanje, nadomeščanje ali odstranitev posameznikov v funkciji nadzora;
                                 
                              
                                    (iv)
                                 
                                 
                                    ustanovitvijo, vlogo in delovanjem okvira kontrole, kot je opisan v členu 6 Uredbe (EU) 2016/1011, vključno s postopki za imenovanje, nadomeščanje ali odstranitev posameznikov, ki so odgovorni za ta okvir;
                                 
                              
                                    (v)
                                 
                                 
                                    okvirom odgovornosti, kot je opisan v členu 7 Uredbe (EU) 2016/1011, vključno s postopki za imenovanje, nadomeščanje ali odstranitev posameznikov, ki so odgovorni za ta okvir;
                                 
                              
                  
                        (b)
                     
                     
                        Načrti ravnanja v nepredvidljivih razmerah za začasno določitev in objavo referenčne vrednosti, vključno z načrti za neprekinjeno poslovanje ter ponovno vzpostavitev delovanja.
                     
                  
                        (c)
                     
                     
                        Postopki za notranje poročanje o kršitvah Uredbe (EU) 2016/1011 s strani vodilnih delavcev, zaposlenih ali drugih fizičnih oseb, katerih storitve ima vložnik na voljo ali so pod njegovim nadzorom.
                     
                  5.   OPIS ZAGOTOVLJENE REFERENČNE VREDNOSTI ALI SKUPINE REFERENČNIH VREDNOSTI
            
                        (a)
                     
                     
                        Opis referenčne vrednosti ali skupine referenčnih vrednosti, ki jih vložnik zagotavlja ali namerava zagotavljati, ter kateri vrsti pripada referenčna vrednost, in sicer po najboljšem vedenju vložnika in ob upoštevanju določb Uredbe (EU) 2016/1011, skupaj z navedbo virov, ki se uporabljajo za določitev vrste referenčne vrednosti.
                     
                  
                        (b)
                     
                     
                        Opis dejanskega tržnega ali gospodarskega stanja, ki naj bi ga merila referenčna vrednost ali skupina referenčnih vrednosti, skupaj z navedbo virov, uporabljenih za zagotovitev tega opisa.
                     
                  
                        (c)
                     
                     
                        Opis prispevajočih oseb k referenčni vrednosti ali skupini referenčnih vrednosti, skupaj s kodeksom ravnanja, kot je opisan v členu 15 Uredbe (EU) 2016/1011, ter za ključne referenčne vrednosti, naziv in lokacija prispevajočih oseb.
                     
                  
                        (d)
                     
                     
                        Informacije o ukrepih za obravnavo popravkov določitve ali objave referenčne vrednosti ali skupine referenčnih vrednosti.
                     
                  
                        (e)
                     
                     
                        Informacije o postopkih, ki jih mora sprejeti upravljavec v primeru spremembe ali prenehanja referenčne vrednosti ali skupine referenčnih vrednosti v skladu s členom 28(1) Uredbe (EU) 2016/1011.
                     
                  6.   VHODNI PODATKI IN METODOLOGIJA
            
                        (a)
                     
                     
                        Za vsako referenčno vrednost ali skupino referenčnih vrednosti politike in postopki v zvezi z vhodnimi podatki, vključno s tistimi, ki se nanašajo na:
                        
                                    (i)
                                 
                                 
                                    vrsto uporabljenih vhodnih podatkov, prednostni razpored njihove uporabe in vsako uveljavitev diskrecijske pravice ali uporabo strokovne presoje;
                                 
                              
                                    (ii)
                                 
                                 
                                    vse postopke za zagotovitev, da so vhodni podatki zadostni, primerni in preverljivi;
                                 
                              
                                    (iii)
                                 
                                 
                                    merila za določitev, kdo lahko prispeva vhodne podatke upravljavcu, in izbirni postopek prispevajočih oseb;
                                 
                              
                                    (iv)
                                 
                                 
                                    ocenjevanje vhodnih podatkov prispevajoče osebe in postopek potrjevanja veljavnosti vhodnih podatkov.
                                 
                              
                  
                        (b)
                     
                     
                        Za vsako referenčno vrednost ali skupino referenčnih vrednosti v zvezi z metodologijo:
                        
                                    (i)
                                 
                                 
                                    opis metodologije, v katerem so poudarjeni ključni elementi metodologije, kot so določeni v členu 13 Uredbe (EU) 2016/1011 in podrobneje opredeljeni v regulativnih tehničnih standardih, sprejetih na podlagi člena 13(3) Uredbe (EU) 2016/1011 (2);
                                 
                              
                                    (ii)
                                 
                                 
                                    politike in postopki, vključno s tistimi, ki se nanašajo na:
                                    
                                                (1)
                                             
                                             
                                                ukrepe, sprejete za potrditev veljavnosti in pregled metodologije, vključno z opravljenimi poskusi in testiranji za nazaj;
                                             
                                          
                                                (2)
                                             
                                             
                                                postopek posvetovanja o vseh predlaganih bistvenih spremembah metodologije.
                                             
                                          
                              
                  7.   ZUNANJE IZVAJANJE
            Kadar je katera koli dejavnost, ki je del postopka zagotavljanja referenčne vrednosti ali skupine referenčnih vrednosti, oddana v zunanje izvajanje:
            
                        (a)
                     
                     
                        ustrezni dogovori o zunanjem izvajanju, vključno z dogovori o ravni storitve, ki kažejo skladnost s členom 10 Uredbe (EU) 2016/1011;
                     
                  
                        (b)
                     
                     
                        podrobnosti o funkcijah, prenesenih v zunanje izvajanje, razen če je ta informacija že vključena v zadevne pogodbe;
                     
                  
                        (c)
                     
                     
                        politike in postopki v zvezi z nadzorom dejavnosti, preneseni v zunanje izvajanje.
                     
                  8.   DRUGE INFORMACIJE
            
                        (a)
                     
                     
                        Vložnik lahko predloži vsakršne dodatne informacije v zvezi s svojo vlogo, ki se mu zdijo primerne.
                     
                  
                        (b)
                     
                     
                        Vložnik zahtevane informacije predloži na način in v obliki, ki ju določi pristojni organ.
                     
                  
               (1)  Delegirana uredba Komisije (EU) 2018/1637 z dne 13. julija 2018 o dopolnitvi Uredbe (EU) 2016/1011 Evropskega parlamenta in Sveta v zvezi z regulativnimi tehničnimi standardi za postopke in značilnosti funkcije nadzora (glej stran 1 tega Uradnega lista).
            
               (2)  Delegirana uredba Komisije (EU) 2018/1641 z dne 13. julija 2018 o dopolnitvi Uredbe (EU) 2016/1011 Evropskega parlamenta in Sveta v zvezi z regulativnimi tehničnimi standardi, v katerih so podrobneje določene informacije, ki jih morajo zagotoviti upravljavci ključnih ali pomembnih referenčnih vrednosti o metodologiji, ki se uporablja za določitev referenčne vrednosti, notranjem pregledu in odobritvi metodologije ter o postopkih za bistvene spremembe metodologije (glej stran 21 tega Uradnega lista).
         
      
      
         
            PRILOGA II
            
               Informacije, ki jih je treba navesti v vlogi za registracijo v skladu s členom 34 Uredbe (EU) 2016/1011
            
            
                         
                     
                     
                        „R“ pomeni „relevantno“
                     
                  
                         
                     
                     
                        „NR“ pomeni „ni relevantno“
                     
                  
                        Postavka v Prilogi I
                     
                     
                        Nadzorovani subjekti, ki zagotavljajo le neključne referenčne vrednosti
                     
                     
                        Subjekti, ki zagotavljajo le nepomembne referenčne vrednosti
                     
                  
                        1.   Splošne informacije
                        
                     
                  
                        1(a)
                     
                     
                        Polno ime
                     
                     
                        R
                     
                     
                        R
                     
                  
                        1(b)
                     
                     
                        Naslov
                     
                     
                        R
                     
                     
                        R
                     
                  
                        1(c)
                     
                     
                        Pravni status
                     
                     
                        R
                     
                     
                        R
                     
                  
                        1(d)
                     
                     
                        Spletno mesto
                     
                     
                        R
                     
                     
                        R
                     
                  
                        1(e)
                     
                     
                        Kontaktna oseba
                     
                     
                        R
                     
                     
                        R
                     
                  
                        1(f)
                     
                     
                        Trenutni status dovoljenja
                     
                     
                        R (1)
                        
                     
                     
                        R (1) za nadzorovane subjekte
                        NR za nadzorovane subjekte
                     
                  
                        1(g)
                     
                     
                        Opravljene dejavnosti
                     
                     
                        R (1)
                        
                     
                     
                        R (1)
                        
                     
                  
                        1(h)
                     
                     
                        Ustanovitveni dokumenti
                     
                     
                        R (1)
                        
                     
                     
                        R (1)
                        
                     
                  
                        1(i)
                     
                     
                        Struktura skupine
                     
                     
                        R (1)
                        
                     
                     
                        R (1)
                        
                     
                  
                        1(j)
                     
                     
                        Samostojna izjava o dobrem imenu
                     
                     
                        R (1)
                        
                     
                     
                        R (1)
                        
                     
                  
                        1(k)
                     
                     
                        Število referenčnih vrednosti
                     
                     
                        R
                     
                     
                        R
                     
                  
                        2.   Organizacijska struktura in upravljanje
                        
                     
                  
                        2(a)
                     
                     
                        Interna organizacijska struktura
                     
                     
                        R
                     
                     
                        R
                     
                  
                        2(b)
                     
                     
                        Zaposleni
                     
                     
                        R
                     
                     
                        R
                     
                  
                        2(c)
                     
                     
                        Človeški viri
                     
                     
                        R
                     
                     
                        NR
                     
                  
                        3.   Navzkrižje interesov
                        
                     
                  
                        3(a)
                     
                     
                        Politike in postopki
                     
                     
                        R (2)
                        
                     
                     
                        R (2) v obliki povzetka
                     
                  
                        3(b)
                     
                     
                        Pomembna nasprotja interesov
                     
                     
                        R
                     
                     
                        NR
                     
                  
                        3(c)
                     
                     
                        Struktura plačil
                     
                     
                        R
                     
                     
                        R
                     
                  
                        4.   Struktura notranje kontrole ter okvir nadzora in odgovornosti
                        
                     
                  
                        4(a)
                     
                     
                        Politike in postopki za spremljanje dejavnosti zagotavljanja referenčne vrednosti
                     
                     
                        R
                     
                     
                        R (3) v obliki povzetka
                     
                  
                        4(b)
                     
                     
                        Notranje ureditve za določanje in objavo referenčne vrednosti
                     
                     
                        R
                     
                     
                        R v obliki povzetka
                     
                  
                        4(c)
                     
                     
                        Notranje poročanje o kršitvah
                     
                     
                        R
                     
                     
                        R v obliki povzetka
                     
                  
                        5.   Opis zagotovljenih referenčnih vrednosti.
                        
                     
                  
                        5(a)
                     
                     
                        Poimenovanje blaga
                     
                     
                        R (4)
                        
                     
                     
                        R v obliki povzetka
                     
                  
                        5(b)
                     
                     
                        Osnovni trg
                     
                     
                        R (4)
                        
                     
                     
                        R v obliki povzetka
                     
                  
                        5(c)
                     
                     
                        Prispevajoče osebe
                     
                     
                        R (4)
                        
                     
                     
                        R v obliki povzetka
                     
                  
                        5(d)
                     
                     
                        Popravki
                     
                     
                        R (4)
                        
                     
                     
                        R v obliki povzetka
                     
                  
                        5(e)
                     
                     
                        Spremembe in prenehanje
                     
                     
                        R (4)
                        
                     
                     
                        R v obliki povzetka
                     
                  
                        6.   Vhodni podatki in metodologija
                        
                     
                  
                        6(a)(i)
                     
                     
                        Opis uporabljenih vhodnih podatkov
                     
                     
                        R (4)
                        
                     
                     
                        R v obliki povzetka
                     
                  
                        6(a)(i)
                     
                     
                        Vhodni podatki – zadostni, primerni in preverljivi
                     
                     
                        R (4)
                        
                     
                     
                        R (5) v obliki povzetka
                     
                  
                        6(a)(iii)
                     
                     
                        Sodelujoči
                     
                     
                        R (4)
                        
                     
                     
                        R v obliki povzetka
                     
                  
                        6(a)(iv)
                     
                     
                        Ocenjevanje vhodnih podatkov prispevajoče osebe in potrjevanje veljavnosti vhodnih podatkov
                     
                     
                        R (6)
                        
                     
                     
                        NR
                     
                  
                        6(b)(i)
                     
                     
                        Opis metodologije
                     
                     
                        R (4)
                        
                     
                     
                        R v obliki povzetka
                     
                  
                        6(b)(ii)(1)
                     
                     
                        Potrditev veljavnosti/pregled
                     
                     
                        R (4)
                        
                     
                     
                        R v obliki povzetka
                     
                  
                        6(b)(ii)(2)
                     
                     
                        Pomembna sprememba
                     
                     
                        R (6)
                        
                     
                     
                        NR
                     
                  
                        7.   Zunanje izvajanje
                        
                     
                  
                        7(a)
                     
                     
                        Pogodbe
                     
                     
                        R (6)
                        
                     
                     
                        NR
                     
                  
                        7(b)
                     
                     
                        Funkcije, prenesene v zunanje izvajanje
                     
                     
                        R (6)
                        
                     
                     
                        R v obliki povzetka
                     
                  
                        7(c)
                     
                     
                        Nadzor
                     
                     
                        R (6)
                        
                     
                     
                        R v obliki povzetka
                     
                  
                        8.   Drugi
                        
                     
                  
                        8(a)
                     
                     
                        Dodatne informacije
                     
                     
                        R
                     
                     
                        R
                     
                  
                        8(b)
                     
                     
                        Oblika
                     
                     
                        R
                     
                     
                        R
                     
                  
               (1)  Razen če ni že pod nadzorom istega pristojnega organa za drugimi dejavnostmi, kot je zagotavljanje referenčnih vrednosti
            
               (2)  Vložnik se lahko odloči, da ne zagotovi informacij v zvezi s točko 3(a)(ii) Priloge I v zvezi s pomembnimi ali nepomembnimi referenčnimi vrednostmi, ki jih zagotavlja.
            
               (3)  Vložnik lahko opusti zagotavljanje informacij v zvezi s točko 4(a)(iii) Priloge I – razen informacij o ustanovitvi in vzdrževanju funkcije stalnega nadzora – točkama 4(a)(iv) in 4(a)(v) Priloge I – za nekatere informacije, ki jih je treba predložiti v zvezi z okvirom kontrole in odgovornosti – v zvezi z nepomembnimi referenčnimi vrednostmi, ki jih zagotavlja.
            
               (4)  Nadzorovani subjekt, ki zagotavlja tako pomembne kot nepomembne referenčne vrednosti, lahko predloži takšne informacije v obliki povzetka s sklicevanjem na svoje nepomembne referenčne vrednosti.
            
               (5)  Vložnik se lahko odloči, da ne zagotovi informacij glede preverljivosti vhodnih podatkov za nepomembne referenčne vrednosti, ki jih zagotavlja.
            
               (6)  Nadzorovani subjekt, ki zagotavlja tako pomembne kot nepomembne referenčne vrednosti, lahko predloži takšne informacije le za pomembne referenčne vrednosti, ki jih zagotavlja.